Document ID: 32006D0209

KOMISIJAS LĒMUMS
(2006. gada 9. marts),
ar kuru piešķir atkāpes, lai panāktu dalībvalstu statistikas sistēmu atbilstību Eiropas Parlamenta un Padomes Regulai (EK) Nr. 1161/2005
(izziņots ar dokumenta numuru K(2006) 706)
(Autentisks ir tikai teksts čehu, dāņu, angļu, igauņu, somu, franču, grieķu, ungāru, maltiešu, portugāļu, slovaku, slovēņu un zviedru valodā)
(2006/209/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Eiropas Parlamenta un Padomes 2005. gada 6. jūlija Regulu (EK) Nr. 1161/2005 par ceturkšņa nefinanšu kontu apkopošanu pa institucionāliem sektoriem (1), un jo īpaši tās 3. panta 4. punktu,
ņemot vērā Čehijas Republikas, Dānijas Karalistes, Igaunijas Republikas, Grieķijas Republikas, Īrijas, Kipras Republikas, Luksemburgas Lielhercogistes, Ungārijas Republikas, Maltas Republikas, Portugāles Republikas, Slovēnijas Republikas, Slovākijas Republikas, Somijas Republikas, Zviedrijas Karalistes un Lielbritānijas un Ziemeļīrijas Apvienotās Karalistes pieprasījumus,
tā kā:
(1)
Regulā (EK) Nr. 1161/2005 noteikts ceturkšņa datu saraksts, kas ir jāiesniedz, sākot no 2006. gada 3. janvāra.
(2)
Regulas (EK) Nr. 1161/2005 3. panta 4. punktā noteikts, ka Komisija var akceptēt atkāpes no šīs regulas, ja valstu statistikas sistēmām vajadzīgi būtiski pielāgojumi. Šādu atkāpju ilgums nepārsniedz trīs gadus no dienas, kad stājas spēkā šī regula.
(3)
Vairāku dalībvalstu iestādes vēstulē ir pieprasījušas atkāpes saskaņā ar Regulas (EK) Nr. 1161/2005 3. panta 4. punktu.
(4)
No Eiropas Kopienu Statistikas biroja sniegtās informācijas ir skaidrs, ka dalībvalstu pieprasījumi piešķirt atkāpes, ir saistīti ar būtiskiem pielāgojumiem, kas vajadzīgi, lai valstu statistikas sistēmas atbilstu Regulai (EK) Nr. 1161/2005. Ceturkšņa nefinanšu kontu apkopošanai pa institucionāliem sektoriem ir vajadzīgi papildu datu avoti, jaunu statistikas rīku izstrāde un tādas ražošanas sistēmas koncepcija un īstenošana, ar kuru ir iespējams ievērot īsus termiņus. Tādēļ pieprasītās atkāpes jāpiešķir,
IR PIEŅĒMUSI ŠO LĒMUMU.
1. pants
Ar šo pielikumā uzskaitītajām dalībvalstīm tiek piešķirtas atkāpes saskaņā ar nosacījumiem un tajos izklāstītajiem ierobežojumiem, lai minētās dalībvalstis pielāgotu savas statistikas sistēmas atbilstīgi Regulai (EK) Nr. 1161/2005.
2. pants
Šis lēmums ir adresēts Čehijas Republikai, Dānijas Karalistei, Igaunijas Republikai, Grieķijas Republikai, Īrijai, Kipras Republikai, Luksemburgas Lielhercogistei, Ungārijas Republikai, Maltas Republikai, Portugāles Republikai, Slovēnijas Republikai, Slovākijas Republikai, Somijas Republikai, Zviedrijas Karalistei un Lielbritānijas un Ziemeļīrijas Apvienotai Karalistei.
Briselē, 2006. gada 9. martā

Labels: 12
18
15
19